چینده "Alibaba " الکترون تیجارت سایتی دونیانین ان بؤیوک آلیش-وئریش گونو کیمی قبول ائدیلن نوامبرین 11-ده "سوبای‌لار گونو"نون ایلک 7 دقیقه‌سینده 10 میلیارد یوان (1،43 میلیارد دو‌لار)، ایلک ساعتیندا ایسه 36،2 میلیارد یوان (تخمینن 5 میلیارد دو‌لار) مبلغینده ساتیشا نایل اولوب.
چین کمونیست پارتیسی‌نین رسمی اورگانی اولان “گلوبال تایمز" قزئتی‌نین معلوماتینا اساساً، اؤلکه‌نین اینترنت تیجارتی‌نین نهنگی اؤتن ایلین عینی گونونون ایلک ساعتین‌داکی 3،9 میلیارد دو‌لارلیق رکوردونو 25 فایزلیک آرتیملا یئنی‌لییب. تیجارتین بؤیوک اکثریتی موبیل جیهازلارین ساتیشی ایله باغلی اولوب.
قئید ائدک کی، چینده اینترنت واسطه‌سیله تیجارتین 84 فایزی " Alibaba" سایتی اوزرین‌دن حیاتا کئچیریلیر.
